**Številka:**

**Dne: 20. 10. 2016**

# Z A P I S N I K

12. redne seje Sveta za preventivo in vzgojo v cestnem prometu Občine Duplek, ki je bila dne 20. 10. 2016, ob 17. uri v sejni sobi Občine Duplek.

Prisotni:

* Marjan Vrbnjak, Simon Poštrak, Marko Rahle- člani sveta;
* Peter Zajc, Simon Košti, člana sveta, opravičeno odsotna
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

***Sklep št. 49:***  ***»Svet za preventivo in vzgojo v cestnem prometu Občine Duplek potrdi dnevni red 12. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 11. redne seje***
3. ***Obravnava zahteve občana za vzpostavitev dodatnega šolskega prevoza***
4. ***Obravnava zahteve družine iz Zimice po dodatni označitvi postajališča šolskega avtobusa***
5. ***Obravnava zahteve občanke za postavitev hitrostnih ovir***
6. ***Pobude in vprašanja«***

**Prisotni so bili 4 člani, ZA 4 člani**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 11. REDNE SEJE**

Zapisnik so člani prejeli po el. pošti.

Razpravljavci:

**Sklep št. 50:**  ***»Svet za preventivo in vzgojo v cestnem prometu Občine Duplek potrdi zapisnik 11. redne seje sveta. «***

**Prisotni so bili 4 člani, ZA 4 člani**

**Sklep je bil sprejet.**

1. **TOČKA**

**OBRAVNAVA ZAHTEVE OBČANA ZA VZPOSTAVITEV DODATNEGA ŠOLSKEGA PREVOZA**

Zahtevo je predstavil predsednik sveta. Povedal je, da je pot otrok od doma do avtobusnega postajališča dejansko dolga le 700 m, poteka pa po cesti, na kateri je promet vozil zelo redek. Karakteristike ceste tudi ne omogočajo bistvenih prekoračitev hitrosti, pešci pa se lahko, kljub temu da ob cesti ni utrjenih bankin, po potrebi umaknejo iz vozišča.

Razpravljavci: vsi člani sveta

**Sklep št. 51:*****» Svet za preventivo in vzgojo v cestnem prometu Občine Duplek predlaga občinski upravi, da vlogo občana z dne 4. 10. 2016 za vzpostavitev dodatnega šolskega prevoza otrok v šolo in nazaj zavrne, saj ugotavlja, da pot otrok v šolo v njegovem šolskem okolišu in nazaj, glede varnosti, negativno ne odstopa od drugih cest v občini in zato njihova varnost, v smislu 2. odstavka 56. člena Zakona o osnovni šoli, ni ogrožena.»***

***Za varnost otrok do avtobusnega postajališča so dolžni poskrbeti starši tako, da otroke poučijo o varni hoji po cesti in posrbijo, da bodo otroci v primerih slabše vidljivosti (zjutraj) oblečeni v svetla oblačila in da bodo dosledno uporabljali svetilke oz. odsevna telesa.***

**Prisotni so bili 4 člani, ZA 4 člani**

**Sklep je bil sprejet.**

1. **TOČKA**

**OBRAVNAVA ZAHTEVE DRUŽINE IZ ZIMICE PO DODATNI OZNAČITVI POSTAJALIŠČA ŠOLSKEGA AVTOBUSA**

Zahtevo je predstavil predsednik sveta.

Razpravljavci: vsi člani

***Sklep št. 52:*** ***» Svet za preventivo in vzgojo v cestnem prometu Občine Duplek predlaga občinski upravi, da kraj postajališča avtobusa oz. kombija, ki opravlja šolske prevoze, v Zimici, v bližini hiše št. 95 (pri križu), opremi s primerno prometno signalizacijo, ki bo druge udeležence v prometu opozarjala na prisotnost otrok na cesti «***

**Prisotni so bili 4 člani, ZA 4 člani**

**Sklep je bil sprejet.**

1. TOČKA

**OBRAVNAVA ZAHTEVE OBČANKE ZA POSTAVITEV HITROSTNIH OVIR**

Zahtevo je predstavil predsednik sveta.

Razpravljavci: vsi člani

***Sklep št. 53:*** ***» Svet za preventivo in vzgojo v cestnem prometu Občine Duplek, predlaga, da se zahtevi ne ugodi. Navedena cesta je prometno manj obremenjena, po podatkih Policije pa tudi ni negativno izpostavljena v prometno varnostnem smislu. Policija v zadnjih letih na tej cesti ni obravnavala prometnih nesreč in tudi ne ugotavlja hujših prekoračitev hitrosti.«***

**Prisotni so bili 4 člani, ZA 4 člani**

**Sklep je bil sprejet.**

1. TOČKA

**POBUDE IN VPRAŠANJA**

Predsednik sveta je prisotne seznanil, da bo v ponedeljek, 7. 11. 2016, predvidoma med 09.00 in 12.00 uro, v Medgeneracijskem centru Duplek, v Kulturnem domu v Dvorjanah, izveden projekt »Sožitje«, katerega izvaja Agencija za varnost prometa RS, v sodelovanju z našim svetom. V tej zvezi je bilo dogovorjeno, da bo Simon Poštrak, ki je v projektu tudi eden izmed predavateljev, priskrbel prenosni računalnik, projektor in platno. Vodja centra Manuela Strmšek bo v sodelovanju z RK Dvorjane poskrbela za predavatelja/co osnov prve pomoči, predsednik sveta pa za prisotnost policista iz PP Maribor I.

Simon Košti je prisotne seznanil z informacijo, da se je OŠ Duplek prijavila na mednarodni preventivni projekt v organizaciji AMZS.

Seja sveta je bila zaključena ob 18.05.

Marjan Vrbnjak

Zapisala: predsednik

Dušanka Novak